Diana Șoșoacă a șocat cu o nouă declarație halucinantă. Ea susține că dacă nu va câștiga alegerile, România ar putea să nu mai existe.
Diana Șoșoacă e într-o cursă disperată înainte de alegeri. Proaspăta candidată la Primăria Capitalei din partea SOS România a încercat cu toate forțele să își atragă și mai multă susținere în cadrul unei vizite în localitatea Ștefăneștii de Jos, la lansarea candidaților. Senatoarea a declarat inclusiv faptul că România nu va mai exista dacă partidul SOS România nu ajunge la prezidențiale anul acesta. După dans și fotografii alături de oficiali, copii și alți susținători, senatoarea și-a început discursul și a încercat să bage spaima în cei prezenți în localitatea Ștefăneștii de Jos, la lansarea candidaților din Ilfov.
“Dacă nu reușim să preluăm conducerea în cele mai multe comune și orașe, dacă nu obținem un scor de două cifre la alegerile europarlamentare, dacă nu reușim să intrăm în Parlamentul României și să ajungem la prezidențiale, la anul nu vom mai avea o țară care se numește România. Acesta este planul Uniunii Europene: România și celelalte state vor fi desființate. Nu putem să nu câștigăm dacă îl avem pe Dumnezeu.”, a spus Șoșoacă.
O altă funcție vânată de Șoșoacă este cea de europarlamentar.Senatoarea este cap de listă a partidului pe care îl conduce.